## Pravilnik o posebnim uvjetima za parkiranje vozila

### NN 36/2003 (11.3.2003.), Pravilnik o posebnim uvjetima za parkiranje vozila

# MINISTARSTVO POMORSTVA, PROMETA I VEZA

496

Na teme­lju
članka 13. stavka 3. Zakona o prijevozu u cestov­nom prometu (»Narodne novine«
br. 36/98 i 83/02) ministar pomorstva, prometa i veza uz suglasnost ministra
prostornog uređe­nja i zaštite okoliša donosi

## PRAVILNIK

### O POSEBNIM UVJETIMA ZA PARKIRANJE VOZILA

Članak 1.

Ovim se Pravilnikom utvrđuju minimalni tehnički i
drugi uvjeti za prostor za parkira­nje vozila (u da­lj­njem tekstu:
parkiralište), kojima se obav­lja javni cestovni prijevoz, a koje pravna ili
fizička osoba mora imati u vlasništvu ili zakupu kao uvjet za dobiva­nje odobre­nja
za obav­lja­nje javnog prijevoza u cestovnom prometu.

Članak 2.

Pravna ili fizička osoba za dobiva­nje odobre­nja za
obav­lja­nje prijevoza putnika i tereta u unutar­njem, odnosno međunarodnom
javnom cestovnom prometu (u da­lj­njem tekstu: prijevoznik), mora priložiti
dokaz da, za vozila kojima obav­lja prijevoz, ima osigurano odgovarajuće
parkiralište.

Odgovarajuće parkiralište može se nalaziti na
parkiralištima za teretna vozila, odnosno autobuse, te na odgovarajuće uređe­nom
mjestu za parkira­nje, kojim raspolaže prijevoznik.

Članak 3.

Ukupni broj parkirališnih mjesta, koje prijevoznik
mora imati osigurane na mjestima iz članka 2. ovoga Pravilnika, utvrđuju se u
skladu s tablicom na način da se broj vozila množi s pripadajućim
koeficijentom.

Ako dobiveni broj sadrži decimalnu vrijednost od 0,5
na više, zaokružuje se na s­ljedeći puni broj, u protivnom se zaokružuje na
niži broj.

**Broj vozila                  Koeficijent**

                1 do 2                              1

               3 do 10                            0,7

više od 10                          0,6

Članak 4.

Parkirališta za teretna vozila i autobuse moraju
udovo­ljavati s­ljedećim tehničkim uvjetima:

1. Dimenzije parkirališnih mjesta i kolnika na
parkiralištima moraju odgovarati vrsti i veličini vozila, te moraju omogućavati
korište­nje parkirališta s najma­njim prometnim udjelom.

2. Na parkiralištu parkirališna mjesta moraju biti
obi­lježena propisanim oznakama.

3. Parkiralište mora biti izvedeno od materijala
nepropusnih za vodu i naftne derivate.

4. Parkirališna mjesta za vozila kojima se obav­lja
prijevoz opasnih tvari moraju biti na odgovarajući način odvojena od ostalih
parkirališnih mjesta i to prema klasi opasnih tvari u skladu s Europskim
sporazumom o međunarodnom cestovnom prijevozu opasnog tereta (ADR).

Članak 5.

Na parkiralištima se ne smije prati, održavati,
odnosno poprav­ljati vozila. Iznimno na parkiralištima se smiju obav­ljati samo
dnevni pre­gledi vozila, te najnužniji popravci iznenadnih kvarova.

Na parkiralištima se ne smiju pretovarivati ili
pretakati opasne tvari.

Članak 6.

Prijevoznik koji nema u vlasništvu odgovarajuće
parkiralište mora zak­ljučiti ugovor o zakupu s pravnom ili fizičkom osobom
koja je vlasnik, odnosno korisnik parkirališta.

Ugovor iz stavka 1. ovoga članka mora biti zak­ljučen
u pisanom obliku.

Članak 7.

Uvjete propisane ovim Pravilnikom utvrđuje ured državne
uprave u županiji, odnosno, upravno tijelo Grada Zagreba nadležno za poslove
prometa, u postupku izdava­nja odobre­nja za obav­lja­nje djelatnosti javnog
cestovnog prijevoza.

Članak
8.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-01/02-02/49
Urbroj: 530-01-02-1
Zagreb, 5. ožujka 2003.

Ministar
**Roland Žuvanić,** v. r.

if !supportEmptyParas endif

Pravilnik, NN 36/2003-496